Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: feladat- és hatáskörét meghatározó 150/2002. (VII. 2.) Korm. rendelet a közbiztonságért viselt felelõsségre figyelemmel
Paragraph Index: 993

35. §-ának (1) bekezdése szerint a Kormány alkotmányos kötelezettsége a közrend és a közbiztonság védelmét szolgáló intézkedések foganatosítása. A nemzetközi standardoknak megfelelõen kialakított társadalmi bûnmegelõzési stratégiának és az ezt szolgáló, kiszámítható és számon kérhetõ szabályozásnak úgy kell illeszkednie a társadalompolitikába, hogy az megfeleljen az alkotmányos követelményeknek és kötelezettségeknek. Ezért bûnmegelõzés címén kényszerítõ vagy megbélyegzést eredményezõ módon nem szabad beavatkozni. A bûnmegelõzési programok meghatározásánál tekintettel kell lenni arra, hogy a bûnözéssel kapcsolatos problémák eltérõen érintik a nõket, a férfiakat, a fiatalokat és az idõseket. Emellett figyelembe kell venni a kulturális különbségeket és a kisebbségek eltérõ kultúráját, szokásait is. Az arányosság elvének érvényesítése A beavatkozás módjának megválasztásakor figyelemmel kell lenni az arányosság elvére, törekedni kell az egyéni autonómia és a közösségi kontroll egyensúlyára. Az ENSZ Gazdasági és Szociális Bizottságának a bûnmegelõzéssel kapcsolatos ajánlása az élet- és vagyonbiztonságot az egyik alapvetõ emberi jogként fogja fel.49 Ugyanakkor azt is megállapítja, hogy a bûnmegelõzési intézkedéseket az emberi jogok, a potenciális áldozatok, az elkövetõk és a harmadik személyek szabadságjogainak tiszteletben tartásával, az arányosság elvére figyelemmel kell végrehajtani. A közösség biztonságának megteremtésére irányuló törekvés érvényesítésében gyakran egymásnak feszülõ érdekek között kell az egyensúlyt megteremteni. 45 Proposal for a Council Decision establishing a programme of incentives and exchanges, training and cooperation for the prevention of crime (Hippocrates). Megjelent az Official Journal of the European Communities 2001. 03. 27-i számában: C 96 E/244—246.o. 46 Grotius II Criminal, Oisin II, Stop II, Hippocrates, Falcone. 47 Council Decision 2002/630/JHA (OJ L 203, 1.8.2002, p.5.). 48 Programme AGIS, Commission Programme for Police and Judicial Cooperation in Criminal Matters, OJ C 2003, 10.1.2003, 5—18. old. 49 Resolution 1997/33: Elements of responsible crime prevention: standards and norms. UN Economic and Social Council 36th plenary meeting. 2003/123. szám A kirekesztés elkerülése A bûnözés megfékezése társadalmilag elfogadott cél. Az ennek érdekében foganatosított intézkedések, valamint a bûnözéstõl való félelem bizonyos csoportok kirekesztésének erõsödésével járhat. Növelheti a bûnelkövetõ fiatalokkal, a börtönviseltekkel, a drogfüggõkkel, a hajléktalanokkal, a szegényekkel, a cigányokkal szembeni elõítéleteket. A társadalmi bûnmegelõzés rendszere a társadalmi igazságosság elvén alapul. Ennek érdekében egyaránt törekedni kell a társadalmi kirekesztés, az elõítéletesség elkerülésére és a biztonsághoz fûzõdõ érdekek érvényesítésére. 5.2. A bûnmegelõzés és a büntetõ igazságszolgáltatás A büntetõ igazságszolgáltatás bûnmegelõzés jellegû feladatai A büntetõ igazságszolgáltatás állami monopólium. A rendõrség, az ügyészség, a bíróság a már megtörtént bûncselekményekre reagál. Ezért a bûntetõ igazságszolgáltatás mûködése csak kis mértékben hat a bûnözést eredményezõ, összetett társadalmi, gazdasági folyamatokra. Ez inkább a társadalmi bûnmegelõzés feladata. Minden olyan egyedi ügyben alkalmazott büntetés azonban, amely tekintettel van a bûnismétlés megelõzésére, javíthatja a közbiztonságot. Szintén kedvezõen hat a bûnmegelõzésre a bûnüldözõ szervezet reakció- képességének fokozása, a bûnelkövetés kockázatának növelése, a bûntetõ igazságszolgáltatás idõszerûségének javítása, a büntetés elkerülhetetlensége. A bûnmegelõzés a büntetés-végrehajtásban Minden olyan, a jogerõs ítélet keretei között alkalmazott büntetés-végrehajtási jogintézmény, módszer, amely segíti a bûnelkövetõk társadalmi integrációját, akadályozza a bûnismétlést és egyben a bûnmegelõzés célját is szolgálja. Ezért csökkenteni kell a börtönártalmakból származó, bûnismétlésre ösztönzõ veszélyeket. A büntetés tartama alatt növelni kell a foglalkoztatás, a szakképzés, a nevelés, a közoktatás, az egészségmegõrzés lehetõségeit. A bûnismétlés lehetõsége csökken, ha az elítélt szembesül az általa elkövetett cselekmény következményeivel, alkalma van a sértett kártalanítására, a közösség kiengesztelésére. A büntetést követõ utógondozás a társadalmi integrációs szándékot erõsíti, és megteremti az azok realizálásához szükséges objektív feltételeket is (a lakhatás biztosítása, a családi kapcsolatok helyreállítása, a foglalkoztatás elõsegítése). A szignalizáció A kontroll, a büntetés és a prevenció között kialakítandó egyensúly megteremtése érdekében a büntetõ igazságszolgáltatási szervek mûködésében meg kell erõsíteni az elrettentõ és az önvédelmi képesség javítását szolgáló eszközöket. Ezek közé tartozott a most hatályon kívül helyezett büntetõeljárási törvény 117. §-a, amely az eljárásban észlelt bûnokokkal kapcsolatosan elõírta az eljáró hatóság szignalizációs kötelezettségét. A konkrét bûncselekményekbõl származó — a bûnokokra és az elkövetés lehetõségét megkönnyítõ feltételekre vonatkozó — információk hasznosításával megelõzhetõ az ismételt áldozattá válás. A büntetõ igazságszolgáltatás nem rendelhetõ alá a bûnmegelõzés szempontjainak A jogbiztonság követelménye és az állampolgári jogok védelme érdekében úgy kell megõrizni a büntetõ igazságszolgáltatás hagyományos, garanciákban gazdag rendszerét, hogy az ne rendelõdjön alá a társadalmi bûnmegelõzés sajátos szempontjainak. A büntetõpolitika mûködésével kapcsolatos alkotmányos elvárások csak erre figyelemmel teljesülnek. 5.3. A társadalmi bûnmegelõzés a társadalompolitika integrált része Nemzeti, kormánystratégiák és programok harmóniája A társadalmi bûnmegelõzés stratégiája akkor járul hozzá az emberek életminõségének javulásához, a gazdaság fejlõdéséhez, a bûnözés okozta erkölcsi és anyagi károk csökkentéséhez, ha az a közös célok megvalósítása érdekében összekapcsolódik a nemzeti drog és alkohol elleni stratégiával, a szegregációt fékezõ kormányprogrammal, a roma népesség integrációját szolgáló tárcaközi koordinációval, az antidiszkriminációs és a nemzeti népegészségügyi programokkal, a természetes és az épített környezet védelmére kialakított kormánypolitikával. 2003/123. szám Közvetlen és közvetett bûnmegelõzési célú és hatású intézkedések A társadalmi bûnmegelõzés rendszerében kell létrehozni, illetve számon tartani minden olyan intézkedést, beavatkozást, amely közvetlenül (célzottan), valamint közvetetten (hatásaiban) szolgálja a közösség biztonságának fenntartását. A közvetlen, célzott intézkedések körébe sorolható például az általános iskolai tanulmányok félbeszakítása, az ezt kísérõ csavargás, koldulás elleni fellépés, vagy a futball-huliganizmus megelõzése érdekében tett intézkedés. Közvetett, azaz hatásában bûnözést csökkentõ intézkedések között tartják számon például azokat az eredményes szociálpolitikai intézkedéseket, amelyek a tartós, a szakképzetlen, illetve az elsõ munkavállalók munkanélküliségének felszámolására irányulnak. A biztonságra közvetlenül és közvetetten ható intézkedések megvalósulási feltételeit országosan és helyi szinten egyaránt biztosítani kell. 5.4. A társadalmi bûnmegelõzési rendszer mûködtetése kormányzati felelõsség A kormányzati irányítás komplex szakmai feladat A társadalompolitika integrált részeként megvalósuló bûnmegelõzés alapvetõ mûködési — jogszabályi, szervezeti, szakmai — feltételeinek megteremtése kormányzati feladat. Ehhez létre kell hozni a tárcák közötti felelõsségteljes, egyenrangú, a tudományos és szakmai érdekeket és értékeket érvényesítõ együttmûködés szervezeti feltételeit. Biztosítani kell az EU Bûnmegelõzési Hálózatban való részvételünket. A Kormány bûnmegelõzési cselekvési programjában rögzíteni kell az érintett minisztériumok, országos hatáskörû szervek, adatszolgáltatók feladatait és folyamatos együttmûködését. Gondoskodni kell olyan hazai és külföldi tudományos kutatások hasznosításáról, amelyek a bûnokok hatásának, a bûnalkalmak számának csökkentésével, az áldozattá válás megelõzésével foglalkoznak. A Kormány bûnmegelõzési cselekvési programjának kialakításában különleges feladatai vannak az igazságügy- és a belügyminiszternek, a pénzügy-, az egészségügyi szociális és családügyi, a gazdasági és közlekedési, a foglalkoztatáspolitikai és munkaügyi, valamint az oktatási, a környezetvédelmi és vízügyi, a gyermek-, ifjúsági és sportminiszternek, a regionális politika irányítóinak, valamint a cigányság sorsáért felelõs kormánypolitikusoknak. 5.5. A helyi bûnmegelõzés helyi közügy A helyi társadalmi bûnmegelõzés koordinátora az önkormányzat A társadalmi bûnmegelõzési stratégia, az annak megvalósítását szolgáló kormányzati cselekvési program csak az önkormányzatok közremûködésével válhat a helyi társadalompolitika integrált részévé. Az önkormányzatoknak a helyi rendõrséggel együttmûködve aktív és vezetõ szerepet kell játszaniuk a helyi közösség biztonságát szolgáló tervek elkészítésében. Kezdeményezõ szerepük van a helyi jelzõrendszerek, a legkülönbözõbb együttmûködési formák szervezésében, a helyi bûnmegelõzési programok koordinálásában, végrehajtásában, valamint folyamatos értékelésében. A helyi önkormányzat ösztönzi és motiválja a helyi közösség szakmai és civil önszervezõdéseit. (Az önkormányzatoknak jelenleg is van törvényes lehetõségük arra, hogy a helyi közbiztonságot a helyi társadalompolitika részeként formálják. Az eddigi tapasztalatok szerint azonban a helyi bûnmegelõzési programok sikerességét jelentõsen hátráltatta az, hogy nem voltak egyértelmûek a helyi közösség biztonságával kapcsolatos önkormányzati feladatok — különösen az önkormányzat és a rendõrség kapcsolata — de elmaradt a kezdeményezések költségvetési finanszírozása is.) A helyi bûnmegelõzési stratégia A bûnözés területileg eltérõ kihívásaira csak helyi közügyként megfogalmazott bûnmegelõzési stratégiával és taktikával lehet hatékonyan reagálni. Az önkormányzat mint a helyi szolgáltatások és szolgáltató intézmények többségének tulajdonosa, a helyi közigazgatás irányítója és mint testület, a helyi politika fóruma vezérli, motiválja és koordinálja a helyi bûnmegelõzést. Központi referenciaszereplõként meghatározó szerepe van az információk és a biztonsággal kapcsolatos adatok terjesztésében. Tanácsadó szerepet vállalhat a magasabb szintû biztonságot szolgáló eszközök és módszerek alkalmazásában és ehhez forrást biztosíthat. Jogalkotóként és településtervezõként érvényesítheti azokat a szempontokat, amelyek a helyi közbiztonságot szolgálják. A helyi önkormányzat közvetíteni is képes a helyben elérhetõ szolgáltatások és a helyi biztonsági szükségletek között. 2003/123. szám 5.6. A társadalom együttmûködése a jobb közbiztonság érdekében Az együttmûködés garanciái A bûnmegelõzés szempontját érvényesíteni kell minden, a bûnözés csökkentését és az áldozattá válás elkerülését befolyásoló társadalom- és gazdaságpolitikai intézkedésben. Az együttmûködés a Kormány, a minisztériumok, a hatóságok, a tudomány képviselõi, a közösségi és a civil szervezetek, az üzleti szektor, az egyházak és a magánemberek közötti folyamatos kapcsolatban valósul meg. Az államnak anyagilag is támogatnia kell azokat a civil szervezeteket, amelyek készek közremûködni a társadalom védelmi képességeinek javításában. A tapasztalatok szerint azok a bûnmegelõzési kezdeményezések hatékonyak, amelyeknél horizontálisan (szakmaközi együttmûködésben) és vertikálisan (a központi és a helyi szervezõdésekben) valósul meg az együttmûködés. A partneri kapcsolatokban hasznosítani kell a folyamatosan aktualizált ismereteket, a hazai és a külföldi tapasztalatokat. Az együttmûködõk A partneri kapcsolatok egyik legfontosabb alapelve „az alulról történõ építkezés”. Ez az elv a helyi politikában is feltételezi a saját érdekeit megjeleníteni képes társadalmi szereplõket. A helyi közbiztonság javításában kitüntetett szerepe van a rendõrségnek, amelynek a közbiztonságot fenyegetõ veszélyek azonosítása, elhárítása érdekében állandó kapcsolatban kell lennie a közösséggel. A már megvalósult konkrét bûncselekményekrõl szerzett tapasztalataikat el kell juttatni az érintettekhez (szignalizáció), de az adott veszélyeztetett közösséghez is. Ezek a tapasztalatok akkor hasznosulnak a bûnmegelõzésben, ha a bûnözésrõl szerzett ismereteiket megosztják a bûnokok hatását csökkenteni, a bûnalkalmakat megszüntetni, az áldozattá válást megelõzni képes állami, civil és szakmai szervezetekkel, intézményekkel, egyházakkal. A rendõrök mellett a polgárõrök, a közterület-felügyelõk, vagyonõrök, magánnyomozók, a kisebbségi önkormányzatok, természetvédelmi õrök, a védõnõk, a pedagógusok, a házi- és szakorvosok, a gyermekvédelem szakemberei, a szociális szakemberek, a családsegítõk, a szociális és egészségügyi ellátó rendszerben dolgozók, az alkohol- és drogmegelõzésben és kezelésben részt vevõk az alulról építkezõ bûnmegelõzés legfontosabb szereplõi. A gazdasági élet szereplõinek ösztönzése és motiválása A társadalom önvédelmi képességének javítása érdekében jelentõs feladataik vannak a gazdasági élet szereplõinek. A vállalkozók számára világossá kell tenni, hogy vagyonuk, alkalmazottaik és ügyfeleik biztonságának védelme anyagi és erkölcsi érdekük, de ezen túl a bûnmegelõzést is szolgálja. Anyagi ösztönzõkkel motiválni kell azokat a vállalkozásokat, amelyek a bûncselekmények vagy devianciák következtében a marginalizáció veszélyébe került más emberek integrációjának elõsegítésére képesek. (Ilyennek tekinthetõ a börtönfoglalkoztatás, pártfogó felügyelet alatt állók foglalkoztatása és más, a bûnismétlés megelõzése érdekében megvalósuló nonprofit vállalkozás.) Meg kell találni annak a módját, hogy a gazdasági élet szereplõi anyagilag és erkölcsileg érdekeltek legyenek a környezetvédelmi szabályok betartásában. 5.7. A társadalmi bûnmegelõzés folyamatjellegû tevékenység Források, felelõs tervezés, értékelés A hatékony bûnmegelõzés feltétele a megbízható, kiszámítható, elõre tervezhetõ olyan anyagi forrás, amely tartalmazza a fejlesztést is. A központi és a helyi tervezés részeként pontosan meg kell határozni azt, hogy ki a felelõs a források biztosításáért, a programok végrehajtásáért, értékeléséért és a tervezett eredmények eléréséért. Ismeretalapú tervezés A hatékony bûnmegelõzés a bûnözéssel, az áldozattá válással kapcsolatos információkra és a közbiztonsággal kapcsolatos lakossági attitûd ismeretére épül. A központi és helyi, valamint a speciális programok elkészítésének alapvetõ feltétele az, hogy rendelkezésre álljanak a bûnözéssel kapcsolatos hiteles információk és a megbízható statisztikai adatok. Ugyancsak fontos az, hogy a lakossági biztonságérzetet befolyásoló bûnügyi szabálysértésekkel kapcsolatos adatokat, ismereteket gyûjtsék és hasznosítsák. Az ismeretalapú tervezés integráns részét képezi a kutatás, az értékelés és a bevált gyakorlati modellek terjesztése. A sokszínûség folyamatos biztosítása, a legjobb módszerek terjesztésének kötelezettsége A nemzeti és a helyi társadalmi bûnmegelõzési stratégia végrehajtásának alapvetõ feltétele, hogy nyitott legyen a szakmai kezdeményezésekre. A fejlett államokban mûködõ bûnmegelõzési rendszerek rugalmasak és kerülik a bürokratikus elemek alkalmazását. Ezért általában pályázati vagy szerzõdéses formában mûködnek. A bûnmegelõzési 2003/123. szám programokhoz folyamatos módszertani segítséget nyújtanak azzal is, hogy elemzik a hatékonyságot, és gondoskodnak a már bevált helyi vagy szakmai megoldások terjesztésérõl, ennek érdekében intenzíven együttmûködnek a média képviselõivel is. Az akkreditáció és a szakmai felelõsség Az akkreditáció garanciális követelmény. Az akkreditációs eljárás mindenekelõtt az emberi jogok védelmét szolgáló, a jogszabályokban rögzített feltételrendszer ellenõrzése. Emellett az akkreditáció a résztvevõ civil szervezetek, egyházak és más együttmûködõ személyek tevékenységével, programjaikkal szemben támasztott szakmai követelmény is. A társadalmi bûnmegelõzésben az akkreditáció kötelezettségvállalást is jelent. A különbözõ típusú állami támogatások (pályázati források, kedvezmények, költségtérítések, átvállalások) csak akkor vehetõk igénybe, ha azokat — költség-haszon elemzésre alapozott — együttmûködési megállapodásban rögzített kötelezettségek teljesítésével valósítják meg. Ez a közigazgatási szerzõdéses rendszer biztosítja a szakszerûségnek és a folyamatos részvételnek az ellenõrizhetõ, áttekinthetõ mûködését, egyben a közpénzek hatékony felhasználását. Szakszerûség biztosítéka a képzés és a továbbképzés A nemzeti stratégia sikerének záloga az elméletileg megalapozott, folyamatosan, a követelményekhez igazodóan gyarapított alap- és speciális szakmai ismeretek elsajátítása. Ezt meg kell valósítani mind az alap- és középfokú oktatásban, mind a felsõfokú szakirányú képzésben. Gondoskodni kell a különbözõ továbbképzési programokról, így különösen az egyetemet, fõiskolát végzettek szakmai posztgraduális képzésében. A civil közremûködõk képzését a tanfolyam rendszerû oktatásokban kell megvalósítani. A tematikákba és tananyagba folyamatosan be kell építeni a társadalmi bûnmegelõzésben bevált hazai és nemzetközi tapasztalatokat, új ismereteket és módszereket. A szakmai követelményeket az elõbbiekre tekintettel négyévente felül kell vizsgálni.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes